Ջորջ Ֆլոյդ

Ջորջ Փերրի Ֆլոյդ կրտսեր (անգլ.՝ George Perry Floyd Jr, հոկտեմբերի 14, 1973(1973-10-14), Ֆեյեթվիլ, Հյուսիսային Կարոլինա, ԱՄՆ - մայիսի 25, 2020(2020-05-25), Մինեապոլիս, Մինեսոտա, ԱՄՆ), աֆրոամերիկացի, որը մահացել է Մինեապոլիսում՝ ոստիկանության կողմից ձերբակալման ժամանակ։ Ֆլոյդի և այլ աֆրոամերիկացիների նկատմամբ ոստիկանական վերաբերմունքի դեմ բողոքի ցույցերն արագորեն տարածվել են ինչպես Միացյալ Նահանգների ամբողջ տարածքում, այնպես էլ միջազգային մակարդակով։


== Կենսագրություն ==
Ֆլոյդը ծնվել է Հյուսիսային Կարոլինա նահանգի Ֆեյեթվիլ քաղաքում և մեծացել է Տեխաս նահանգի Հյուստոն շրջանում։ Ընկերներն ու հարազատները նրան անվանում էին Փերրի և բնութագրում էին որպես «փափուկ հսկա»։ Ինչպես հաղորդվում է, Ֆլոյդի հասակը կազմել է 1.93 մինչև 1.98 մետր։
Նա խաղում էր Յեյթսի ավագ դպրոցի բասկետբոլի և ֆուտբոլի թիմերում և երկու տարի հաճախում էր Հարավային Ֆլորդիայի համայնքային քոլեջը՝ խաղալով դրա բասկետբոլային թիմում։ Ֆլոյդը վերադարձել է Հյուստոն, որտեղ նա դարձել է ավտոմոբիլային կարգավորիչ։ Նա նաև հանդես է եկել Screwed Up Click հիփ հոփ խմբում որպես ռեփեր՝ Big Floyd (անգլ. թարգմանաբար՝ «Մեծ Ֆլոյդ») կեղծանվան տակ։ Թմրանյութերի գողության և պահման համար ձերբակալությունների շարքից հետո Ֆլոյդը 2007 թվականին զինված կողոպուտի մեջ է մեղադրվել տուն ներխուժելու ժամանակ,զենք է ուղղել հղի կնոջ որովայնին կողոպուտի ընթացքւմ պահանջներ ներկայացնելով։ 2009 թվականին նա մեղքի ճանաչման գործարք է կնքել հինգ տարվա բանտարկության դիմաց։ Ազատ արձակվելուց հետո նա կապ է հաստատել «Հյուստոնի հարություն» տեղական հովվական համայնքի հետ։
2014 թվականին նա տեղափոխվել է Մինեսոտա, որտեղ աշխատել է որպես բեռնատար մեքենայի վարորդ և ռեստորանի պահակ։ 2017 թվականին նկարահանվել է զինային բռնության դեմ ուղղված տեսահոլովակում։ 2020 թվականին նա կորցրել է աշխատանքը կորոնավիրուսի պատճառով։
Screwed Up Click խմբի կազմում լինելով, Ֆլոյդը հանդիպել է տարբեր կանանց հետ, որոնցից մի քանիսի հետ երեխաներ է ունեցել։ Նա հինգ երեխաների հայր էր, ներառյալ երկու դստրերի Հյուստոնում՝ 6 և 22 տարեկան, և չափահաս որդու՝ Տեխաս նահանգի Բրայան քաղաքում։


== Մահ ==

2020 թվականի մայիսի 25-ին Ֆլոյդը, որին կասկածում էին կեղծ քսան դոլարանոց թղթադրամը հանձնելու մեջ, մահացել է Մինեսոտա նահանգի Մինեապոլիս քաղաքում, այն բանից հետո, երբ Դերեկ Շովինը՝ սպիտակամորթ ոստիկանը, մոտ ինը րոպե ծնկով սեղմել է Ֆլոյդի պարանոցը։ Ֆլոյդի ձեռքերը կապված էին ձեռնաշղթաների մեջ, իսկ դեմքն ուղղված էր դեպի ներքև։ Մյուս երկու սպաները նույնիսկ ավելի ամուր էին պահում Ֆլոյդին, իսկ չորրորդը խոչընդոտում էր ականատեսների միջամտությանը։ Վերջին երեք րոպեների ընթացքում Ֆլոյդն անշարժ է եղել և զարկերակ չի ունեցել, սակայն սպաները չեն փորձել դա ստուգել, իսկ Շովենն իր ծունկը դեռ պահում էր Ֆլոյդի պարանոցի վրա, նույնիսկ այն ժամանակ, երբ շտապօգնության աշխատակիցները փորձել են բուժել նրան։ Պաշտոնական դիահերձումը ցույց է տվել, որ Ֆլոյդը մահացել է սրտի կանգից, որի պատճառն այն էր, որ նրանք այդքան երկար պահում էին։ COVID-19-ի թեստավորման արդյուքները Ֆլոյդի մոտ դրական էին նրա մահվան պահին։ Բացի այդ՝ նա ֆենտանիլի ազդեցության տակ էր և նրա մարմնում մեթամֆետամին կար։ Ֆլոյդի ընտանիքի պատվերով անցկացված երկրորդ դիահերձումը ցույց է տվել, որ «ապացույցները համապատասխանում են մեխանիկական շնչահեղձությանը որպես մահվան պատճառ», պարանոցի սեղմումով, որը սահմանափակում է արյան հոսքը դեպի ուղեղ, և շնչառությունը սահմանափակող մեջքի սեղմումով։


=== Բողոքի ցույցեր ===

Ֆլոյդի մահվանից հետո ամբողջ աշխարհում ցույցեր և բողոքներ են տեղի ունեցել ոստիկանության աշխատակիցների կողմից ուժ կիրառելու և ոստիկանության հաշվետվողականության բացակայության դեմ։ Լրացուցիչ բողոքի ակցիաներ են սկսվել ԱՄՆ-ի բոլոր 50 նահանգներում և միջազգային մակարդակով ավելի քան 400 քաղաքներում։ Ֆլոյդի մահը նմանեցվել է 2014 թվականին Էրիկ Գարների մահվանը՝ սևամորթ մարդու որը սպանվել է Նյու Յորքի Սթաթեն Այլենդում ոստիկանության կողմից, և որը նույն կերպ կրկնում էր «Ես չեմ կարողանում շնչել»՝ գտնվելով խեղդող բռնազավթման տակ։


== Հուշարձաններ և ժառանգություն ==
Հունիսի 4-ին Մինեապոլիսում տեղի է ունեցել հոգեհանգստյան արարողություն, որի ժամանակ էլ Շարփթոնը տապանաքարի խոսք է ասել։
Մինեապոլիսի Հյուսիսային կենտրոնական համալսարանը հայտարարել է Ֆլոյդի անունով հիշատակի կրթաթոշակի մասին և կոչ է արել մյուս քոլեջներին և համալսարաններին հետևել իր օրինակին։ Համալսարանի նախագահ Սքոթ Հագենը հայտարարել է, որ հունիսի 4-ի դրությամբ կրթաթոշակային ֆոնդը ստացել է 53,000 ԱՄՆ դոլար՝ նվիրատվությունների տեսքով։ Ալաբամայի պետական համալսարանը Ֆլոյդի և Գրեգ Գանի պատվին կրթաթոշակ է հայտարարել, մարտահրավեր նետելով այլ պատմականորեն սև քոլեջներին և համալսարաններին հետևել իր օրինակին։


== Ծանոթագրություններ ==